Ma di tmetti-nneɣ, innaw-agi yeqqen s tuget ɣer leswaq. D tidet, yerna ṣṣenf-agi ula ɣur-nneɣ imi yuɣal d amiran, maɛna deg ssuq mazal-t am yiḍelli am wass-a ur ibeddel ara..Ifellaḥen, iɛaṭṭaren neɣ wid yeznuzun di ssuq, ttemyezwaren deg tɛewweja n wawal mi ara ttaɛraḍen ad cekkren sselɛa-nsen i wakken ad-asen tenz. Amzun d imedyazen, yal yiwen deg-sen amek ara dyessefru. I sya u sya ad tesleḍ i teɣcin-nsen yessaɛẓagen. Z. Meqsem (2009), yewwi-d kra seg yissefra-agi: " Win yebɣan ad yili labas, yawi abesbas" , " Win yesɛan afrux, ad as-yawi lxux", " Ibawen ileqqanen, yerna laqen ", " Awi lqarnun a bu leɛyun", …